આ બંને છોકરીઓ ગાંડા જેવી ચડસાચડસી કરતી હતી એ જોઈને અમે બધા ખડખડાટ હસતા હતા. એ કોમેડી દૃશ્ય વચ્ચે મંજુબાએ ગંભીર બનીને મારી અને અલકાદીદીની સામે જોઈને વચનનું પુનરાવર્તન કર્યું. આ મજાક નથી... એમણે કહ્યું.. આપણા કુટુંબની જે દીકરી પહેલી પરણશે એને આ હાર આપવાનું મેં નક્કી કરી લીધું છે. બંને પૌત્રીઓને વહાલથી પડખામાં ખેંચીને એમણે ઉમેર્યું કે પહેલી પરણશે એને આ હાર મળશે પણ એના પછી જે પરણશે એને પણ આવો જ બીજો હાર બનાવડાવી આપીશ એટલે બેમાંથી કોઈએ ચિંતા કરવાની જરૂર નથી.’